ddrg/super_eurlex huggingface dataset:
A4-0199/98

Ψήφισμα που περιλαμβάνει τις συστάσεις του Κοινοβουλίου προς την Επιτροπή σχετικά με την πρόταση οδηγίας του Συμβουλίου και του Ευρωπαϊκού Κοινοβουλίου που αφορά την παροχή ηλεκτρισμού από ανανεώσιμες πηγές ενέργειας στην Ευρωπαϊκή Ένωση.

Το Ευρωπαϊκό Κοινοβούλιο,

- έχοντας υπόψη το άρθρο 138 Β, δεύτερο εδάφιο της Συνθήκης ΕΚ,

- έχοντας υπόψη το άρθρο 50 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας καθώς και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0199/98),

Α. λαμβάνοντας υπόψη την έλλειψη διατάξεων του κοινοτικού δικαίου σχετικά με την παροχή στο δίκτυο ηλεκτρισμού από ανανεώσιμες πηγές ενέργειας,

Β. λαμβάνοντας υπόψη ότι ουδεμία πρόταση βρίσκεται προς το παρόν στη φάση της εκπόνησης υπό την έννοια του άρθρου 50, παράγραφος 2 του Κανονισμού του,

1. ζητεί από την Επιτροπή να του υποβάλει, βάσει του άρθρου 100Α της Συνθήκης ΕΚ, νομοθετική πρόταση η οποία να

α) ακολουθεί την πολιτική των κρατών μελών στον τομέα της παροχής ηλεκτρισμού από ανενεώσιμες πηγές ενέργειεας και λαμβάνει υπόψη τις ιδιαιτερότητες των εκάστοτε συστημάτων,

β) βασίζεται στους κανόνες της εσωτερικής αγοράς γενικά και στους κανόνες για τις δημόσιες ενισχύσεις ειδικότερα,

γ) ακολουθεί τις αναληφθείσες υποχρεώσεις για τη μείωση στην Ευρωπαϊκή Ένωση έως το έτος 2012 των εκπομπών CO2 κατά 8% σε σχέση με το 1990, επιδιώκοντας την αύξηση της χρησιμοποίησης ανανεώσιμων πηγών ενέργειας[semigr ]

2. φρονεί ότι οι δημοσιονομικές επιπτώσεις της πρότασης, όσο αφορούν την Κοινότητα, πρέπει να καλυφθούν από πιστώσεις που προέρχονται από το σχετικό με την ενέργεια κεφάλαιο του προϋπολογισμού της Κοινότητας (Β4)[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.
B4-0654 και 0675/98

Ψήφισμα σχετικά με την κατάσταση στη Γουϊνέα-Μπισάου

Το Ευρωπαϊκό Κοινοβούλιο,

- έχοντας υπόψη του τη δήλωση της Προεδρίας της Ένωσης της 8ης Ιουνίου 1998,

- έχοντας υπόψη τη διάσκεψη των πορτογαλόφωνων αφρικανικών χωρών στη Λισσαβώνα, στις 17 Ιουνίου 1998,

Α. λαμβάνοντας υπόψη την εξέγερση που θέτει αντιμέτωπους, από τις 7 Ιουνίου 1998, τις αφοσιωμένες στο καθεστώς ένοπλες δυνάμεις και τους στασιαστές,

Β. λαμβάνοντας υπόψη ότι η Σενεγάλη και η Γουϊνέα έχουν παρέμβει στρατιωτικώς σε μια προσπάθεια καταστολής της επαναστάσεως των πραξικοπηματιών οι οποίοι βρίσκονται υπό τον στρατηγό Manι, πρώην επιτελάρχη των ενόπλων δυνάμεων, ο οποίος αποπέμφθηκε όταν ανεκαλύφθη ότι είχε αναμειχθεί σε εμπόριο όπλων που προορίζονταν για τους επαναστάτες του Casamance,

Γ. λαμβάνοντας υπόψη τις σοβαρές απώλειες που υπέστησαν τόσο οι πιστές προς το καθεστώς δυνάμεις όσο και οι στασιαστές,

Δ. λαμβάνοντας υπόψη ότι οι συγκρούσεις μεταξύ των στασιαστών και των εθνικών ενόπλων δυνάμεων έχουν προκαλέσει το θάνατο περισσότερων από 100 αμάχων και έχουν οδηγήσει σε φυγή ένα μέρος του πληθυσμού, με κίνδυνο της ζωής τους,

Ε. υπενθυμίζοντας ότι οι αρχηγοί των αφρικανικών κρατών που συνέρχονται στην Ουαγκαντούγκου επ' ευκαιρία της Συνόδου Κορυφής της ΟΑΕ, εξέφρασαν την υποστήριξή τους προς τον Πρόεδρο Nino Vieira,

ΣΤ. συνειδητοποιώντας ότι η συνέχιση της κρίσης αυτής ενδέχεται να έχει αρνητικές επιπτώσεις στη σταθερότητα της Δυτικής Αφρικής και προσπαθώντας να αποφύγει την ανέφλεξη της περιοχής,

1. καταδικάζει την απόπειρα πραξικοπήματος στην οποία προέβησαν ορισμένα στελέχη των ενόπλων δυνάμεων εις βάρος των δημοκρατικών θεσμών και του Προέδρου Vieira και ζητεί την αποκατάσταση της συνταγματικής τάξης[semigr ]

2. ζητεί από τις αντίπαλες παρατάξεις να θέσουν αμέσως τέρμα στις εχθροπραξίες και να υπογράψουν ανακωχή την οποία και να τηρήσουν[semigr ]

3. εκφράζει τη λύπη του διότι οι μάχες έχουν ήδη προκαλέσει πολλές εκατοντάδες θυμάτων τόσο μεταξύ των αμάχων, όσο και μεταξύ των μαχομένων[semigr ]

4. καλεί την ΟΑΕ να προτείνει το ταχύτερο δυνατόν διαμεσολάβηση προκειμένου να εξευρεθεί ειρηνική επίλυση της διενέξεως αυτής[semigr ]

5. καλεί το Συμβούλιο της Ευρωπαϊκής Ένωσης να προωθήσει κάθε πρωτοβουλία που θα αποσκοπούσε στην ειρηνική και ταχεία διευθέτηση της κρίσεως, κυρίως στο πλαίσιο των Ηνωμένων Εθνών και της ΟΑΕ[semigr ]

6. εκφράζει την ικανοποίησή του για την ανθρωπιστική βοήθεια την οποία αποδέσμευσε η Ευρωπαϊκή Ένωση προκειμένου να βοηθήσει τον πληθυσμό[semigr ] ζητεί εξάλλου να προβλεφθεί ενίσχυση προς τα γειτονικά κράτη τα οποία θα δεχθούν κύμα προσφύγων από τη Γουϊνέα-Μπισάου[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στο Συμβούλιο ΑΚΕ-ΕΕ, στους Συμπροέδορυς της Συνέλευσης Ίσης Εκπροσώπησης ΑΚΕ-ΕΕ, στους Γενικούς Γραμματείς του ΟΗΕ και της ΟΑΕ καθώς και στην Κυβέρνηση της Γουϊνέας-Μπισάου.
B4-0493, 0516, 0525, 0544 και 0555/98

Ψήφισμα σχετικά με τη δολοφονία του Θεοφιλεστάτου Gerardi στη Γουατεμάλα

Το Ευρωπαϊκό Κοινοβούλιο,

A. έχοντας υπόψη τη στυγνή δολοφονία του Θεοφιλεστάτου Juan Josι Gerardi, Βοηθού Επισκόπου της Επισκοπικής Περιφέρειας της Γουατεμάλας και Συντονιστή του Γραφείου Ανθρωπίνων Δικαιωμάτων της Αρχιεπισκοπής της Γουατεμάλας, τη νύχτα της Κυριακής της 26ης Απριλίου 1998,

Β. υπενθυμίζοντας ότι ο Θεοφιλέστατος Juan Josι Gerardi ήταν εκείνος ο οποίος ετοίμασε και συντόνισε τα έγγραφα «Ανάκτηση της ιστορικής μνήμης» και «Γουατεμάλα: ποτέ πια», με τα οποία τεκμηριωνόντουσαν οι παραβιάσεις των δικαιωμάτων του ανθρώπου που πραγματοποιήθηκαν κατά τη διάρκεια της ένοπλης διένεξης στη Γουατεμάλα,

Γ. έχοντας υπόψη ότι το λυπηρό αυτό γεγονός αποτελεί πράξη που αποσκοπεί στην ανατροπή των θετικών επιπτώσεων της ειρηνευτικής διαδικασίας και στην αποσταθεροποίηση της χώρας και των δημοκρατικών θεσμών της,

Δ. έχοντας υπόψη ότι συνέβαιναν συχνά κατά το παρελθόν στη χώρα ατιμώρητες δολοφονίες δραστήριων στον τομέα των δικαιωμάτων του ανθρώπου ατόμων,

Το Ευρωπαϊκό Κοινοβούλιο,

1. καταδικάζει έντονα τη στυγνή δολοφονία του Θεοφιλεστάτου Juan Josι Gerardi και εκφράζει την αλληλεγγύη του προς τους συγγενείς του, την Καθολική Κοινότητα της Γουατεμάλας και όλους όσοι συνεργάστηκαν στο σχέδιο Ανάκτησης της Ιστορικής Μνήμης, καθώς και προς όλους όσοι πιστεύουν στην ανθρώπινη αξιοπρέπεια και την καταπολέμηση της ατιμωρησίας στη Γουατεμάλα[semigr ]

2. τονίζει την ιδιαίτερη σημασία της έκθεσης του Σχέδιου Ανάκτησης της Ιστορικής Μνήμης, η οποία περιλαμβάνει 5.238 μαρτυρίες σχετικά με τα εγκλήματα της ένοπλης διένεξης του παρελθόντος και κατονομάζει ορισμένους παραβιαστές των δικαιωμάτων του ανθρώπου, και εκφράζει την αλληλεγγύη του προς όλους όσοι συμμετείχαν ενεργώς στη διάδοση των αποτελεσμάτων της έκθεσης στις κοινότητες[semigr ]

3. ενόψει αυτής της απόπειρας αποσταθεροποίησης της ειρηνευτικής διαδικασίας και της δημοκρατικής ζωής της χώρας, υποστηρίζει με αποφασιστικότητα τις ειρηνευτικές συμφωνίες με τις οποίες τερματίστηκε η μακρόχρονη ένοπλη διένεξη που υπέστη ο λαός της Γουατεμάλας[semigr ]

4. καλεί όλες τις πολιτικές δυνάμεις της Γουατεμάλας να εντείνουν τις προσπάθειές τους, υπέρ της υλοποίησης του περιεχομένου των Ειρηνευτικών Συμφωνιών και, ιδίως,όσον αφορά την αποστρατιωτικοποίηση, τη φορολογική μεταρρύθμιση και την εξέλιξη της κατάστασης στο γεωργικό τομέα[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση της Γουατεμάλας, το Κογκρέσο της Γουατεμάλας και τον Πρόεδρο της Επισκοπικής Διάσκεψης της Γουατεμάλας.
B4-0614 και 0659/98

Ψήφισμα σχετικά με τους νόμους περί βλασφημίας στο Πακιστάν

Το Ευρωπαϊκό Κοινοβούλιο,

- εν αναμονή της διαβούλευσης σε σχέση με την ήδη μονογραφηθείσα συνθήκη συνεργασίας μεταξύ της ΕΕ και του Πακιστάν στην οποία αναφέρεται ότι τα ανθρώπινα δικαιώματα και οι δημοκρατικές αρχές αποτελούν βάση για την εν λόγω συμφωνία,

- λαμβάνοντας υπόψη τον Χάρτη του ΟΗΕ για τα ανθρώπινα δικαιώματα,

Α. ανησυχώντας για τις επιπτώσεις του νόμου περί βλασφημίας του 1991, ο οποίος έχει οδηγήσει πολλές φορές σε θανατικές καταδίκες και υψηλές ποινές ατόμων θρησκευτικών μειονοτήτων,

Β. διαπιστώνοντας ότι ο εν λόγω νόμος έχει περαιτέρω επιπτώσεις έναντι των θρησκευτικών μειονοτήτων οι οποίες μπορούν να φθάσουν μέχρι τη δολοφονία,

Γ. διαπιστώνοντας ότι τα μέλη των εν λόγω μειονοτήτων έχουν συλληφθεί και συχνά χωρίς αιτιολόγηση πρέπει να περιμένουν φυλακισμένα τη δίκη τους και έχουν καταδικαστεί σε αυστηρές ποινές,

Δ. υπενθυμίζοντας, ότι εκπρόσωποι της καθολικής και προτεσταντικής εκκλησίας καθώς και μουσουλμάνοι έχουν επανειλημμένα στραφή κατά της όξυνσης του νόμου περί βλασφημίας,

Ε. υπενθυμίζοντας ότι η Επιτροπή για τα Ανθρώπινα Δικαιώματα του Πακιστάν (HRCP) εξέφρασε την άποψη ότι το 1997 ήταν το χειρότερο έτος από πλευράς ανθρωπίνων δικαιωμάτων στην ιστορία της χώρας,

ΣΤ. διαπιστώνοντας ότι ο πακιστανικός νόμος κατά της βλασφημίας χρησιμεύει συχνά ως πρόφαση για την ικανοποίηση προσωπικού μίσους και παθών,

Ζ. παρατηρώντας ότι ο θάνατος του Καθολικού Επισκόπου John Joseph μπορεί να θεωρηθεί ως δείγμα διαμαρτυρίας κατά της χειροτέρευσης της κατάστασης των θρησκευτικών μειονοτήτων,

1. ζητεί την άμεση αναθεώρηση του νόμου περί βλασφημίας όπως το έχουν επίσης ζητήσει διάφοροι εκπρόσωποι των πακιστανικών εκκλησιών[semigr ]

2. ζητεί την αναθεώρηση του ξεχωριστού δικαιώματος ψηφοφορίας για τις θρησκευτικές μειονότητες και κοινότητες, κατόπιν διαβουλεύσεως με τους εκπροσώπους των θρησκευτικών μειονοτήτων με στόχο να εξασφαλίσει μια ευρύτερη εκπροσώπηση αυτών των μειονοτήτων[semigr ]

3. καταγγέλλει κατά της σύλληψης μελών της θρησκευτικής μειονότητας, που διαμαρτύροντο κατά των θρησκευτικών νόμων[semigr ]

4. ζητεί να δοθεί τέλος στις απειλές κατά των πολιτικών και θρησκευτικών οργανώσεων και θεσμικών οργάνων, των δικαστών, δικηγόρων και των εκπροσώπων των ΜΚΟ οι οποίοι εκφράζονται υπέρ της τροποποίησης του εν λόγω νόμου[semigr ]

5. ζητεί την προστασία των προσώπων που απειλούνται από επιθέσεις και καταδιώξεις εκ μέρους των φανατικών θρησκευτικών οπαδών καθώς και τη διεξαγωγή μιας δίκαιας δίκης για όλους τους κατηγορουμένους[semigr ]

6. καλεί την Επιτροπή, στο πλαίσιο της εφαρμογής της συμφωνίας συνεργασίας που θα συναφθεί προσεχώς, να εξασφαλίσει μαζί με τις πακιστανικές αρχές ότι ο σεβασμός των ανθρωπίνων δικαιωμάτων θα συμπεριλάβει και το δικαίωμα της ελεύθερης άσκησης των θρησκευτικών καθηκόντων[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση και το κοινοβούλιο του Πακιστάν.
B4-0595, 0615, 0621, 0642, 0658 και 0665/98

Ψήφισμα σχετικά με τη θανατική ποινή και τη θέσπιση ενός οικουμενικού μορατόριουμ των θανατικών εκτελέσεων

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάργηση της θανατικής ποινής,

A. υπενθυμίζοντας το ψήφισμα της Γενικής Συνέλευσης των Ηνωμένων Εθνών του 1994 σχετικά με τη θέσπιση ενός οικουμενικού μορατόριουμ για τη θανατική ποινή, που απορρίφθηκε μόνο με 8 ψήφους,

Β. υπενθυμίζοντας το ψήφισμα του 1997 της Επιτροπής των Ηνωμένων Εθνών για τα Δικαιώματα του Ανθρώπου (E/CN. 4/1998/L.20) που εκτιμά ότι «η κατάργηση της θανατικής ποινής συντελεί στην ενίσχυση της ανθρώπινης αξιοπρέπειας και στη σταδιακή διεύρυνση των ανθρωπίνων δικαιωμάτων»,

Γ. υπενθυμίζοντας το ψήφισμα της 3ης Απριλίου 1998 της Επιτροπής των Ηνωμένων Εθνών για τα Δικαιώματα του Ανθρώπου (E/CN. 4/1998/L.12) που ζητεί τη θέσπιση ενός οικουμενικού μορατόριουμ για τις θανατικές εκτελέσεις,

Δ. εκφράζοντας την ικανοποίησή του για την τελευταία έκθεση του Γενικού Γραμματέα των Ηνωμένων Εθνών ο οποίος ανακοινώνει τις αλλαγές και τις θετικές εξελίξεις στον τομέα του δικαίου και της πρακτικής σε ό,τι αφορά το ζήτημα της θανατικής ποινής σε ολόκληρο τον κόσμο (E/CN. 4/1998/82),

Ε. εκφράζοντας την ικανοποίησή του για το γεγονός ότι ορισμένες χώρες, παρόλον ότι η νομοθεσία τους εξακολουθεί να προβλέπει τη θανατική ποινή, εφαρμόζουν εκ των πραγμάτων μορατόριουμ στις εκτελέσεις,

1. ζητεί από τα κράτη μέλη να προβούν σε όλα τα αναγκαία διαβήματα προκειμένου το θέμα της θανατικής ποινής να εγγραφεί στην ημερήσια διάταξη της προσεχούς Γενικής Συνέλευσης των Ηνωμένων Εθνών[semigr ]

2. ζητεί από το Συμβούλιο να αναθέσει στην αυστριακή προεδρία το συντονισμό των πρωτοβουλιών των κρατών μελών της Ευρωπαϊκής Ένωσης σχετικά με την εγγραφή στην ημερήσια διάταξη της προσεχούς Γενικής Συνέλευσης των Ηνωμένων Εθνών του θέματος του οικουμενικού μορατόριουμ για τις εκτελέσεις[semigr ]

3. ζητεί από το Συμβούλιο, τα κράτη μέλη και την Επιτροπή όπως, στο πλαίσιο των αντίστοιχων αρμοδιοτήτων τους, καταθέσουν κατά την προσεχή Γενική Συνέλευση των Ηνωμένων Εθνών ψήφισμα σχετικά με την καθιέρωση ενός οικουμενικού μορατόριουμ για τις εκτελέσεις[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, τον Γενικό Γραμματέα και τον Πρόεδρο της Γενικής Συνέλευσης. των Ηνωμένων Εθνών.
B4-0557/98

Ψήφισμα σχετικά με την επιβολή θανατικών ποινών στο Μυανμάρ (Βιρμανία)

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για τη Βιρμανία,

Α. εκφράζοντας την ανησυχία του για το γεγονός ότι 6 κρατούμενοι οι οποίοι, σύμφωνα με στοιχεία της Διεθνούς Αμνηστίας, είχαν φυλακισθεί για πολιτικούς λόγους καταδικάστηκαν σε θάνατο την προηγούμενη εβδομάδα στη Βιρμανία,

Β. εκφράζοντας την ανησυχία του για το γεγονός ότι πρόκειται για την πρώτη εδώ και πολλά χρόνια γνωστή περίπτωση πολιτικών κρατουμένων που έχουν καταδικαστεί σε θάνατο, αλλά, σύμφωνα με ορισμένες πληροφορίες, 20 άλλοι κρατούμενοι έχουν θανατωθεί κατά την προφυλάκισή τους,

Γ. λαμβάνοντας υπόψη ότι τα βιρμανικά στρατεύματα εκτελούν τακτικά, χωρίς προηγούμενη διεξαγωγή δίκης, μέλη εθνοτικών μειονοτήτων στο πλαίσιο δραστηριοτήτων για την καταστολή εξεγέρσεων,

1. καλεί τη βιρμανική κυβέρνηση να καταργήσει τη θανατική ποινή, να μην εφαρμόσει τη θανατική ποινή στις προαναφερθείσες περιπτώσεις και να αποφυλακίσει όλους τους πολιτικούς κρατουμένους εκτός των περιπτώσεων στις οποίες η επιβολή ποινών θα δικαιολογείται στο πλαίσιο δημοκρατικών και δίκαιων νομικών διαδικασιών[semigr ]

2. καλεί το Συμβούλιο και τις κυβερνήσεις των κρατών μελών να ασκήσουν πιέσεις στους εμπορικούς και βιομηχανικούς κύκλους αποθαρρύνοντάς τους από οιεσδήποτε οικονομικές επενδύσεις στη Βιρμανία[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την Κυβέρνηση του Μυανμάρ.
B4-0496, 0500, 0510 και 0519/98

Ψήφισμα σχετικά με το εμπόριο με όργανα θανατοποινιτών στην Κίνα

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την Κίνα,

- έχοντας υπόψη το παράρτημα στο ψήφισμα 1984/50 του Οικονομικού και Κοινωνικού Συμβουλίου των Ηνωμένων Εθνών της 25ης Μαΐου 1994,

A. συγκλονισμένο από την έκθεση της Οργάνωσης «China Watch» και της εταιρείας Fresenius, για το αυξανόμενο εμπόριο με όργανα θανατοποινιτών, το οποίο πραγματοποιεί ο Κινεζικός Λαϊκός Στρατός,

Β. υπενθυμίζοντας ότι αυτές οι πρακτικές συνιστούν έγκλημα και κατάφωρη παραβίαση των διεθνών συμβάσεων για τον σεβασμό και την προστασία της ακεραιότητας και της αξιοπρέπειας των καταδικασμένων σε θάνατο,

Γ. λαμβάνοντας υπόψη ότι διάφορες ευρωπαϊκές εταιρίες θα μπορούσαν να είναι αναμεμειγμένες σε αυτό το εμπόριο,

Δ. θεωρώντας ότι η ΕΕ πρέπει να αντιδράσει αποφασιστικά σε αυτές τις καταγγελίες και ότι οφείλει να χρησιμοποιήσει κάθε μέσο για να τεθεί αμέσως τέρμα σε αυτές τις απάνθρωπες πρακτικές,

Ε. επιβεβαιώνοντας την πλήρη αντίθεσή του προς την θανατική ποινή και την αποφασιστική δέσμευσή του υπέρ της κατάργησής της σε ολόκληρο τον κόσμο,

1. ζητεί από τις αρχές της Λαϊκής Δημοκρατίας της Κίνας να απαγορεύσουν αμέσως και ρητώς τέτοιες απάνθρωπες πρακτικές[semigr ]

2. αναθέτει στην αρμόδια αντιπροσωπεία του για τις σχέσεις με τη Λαϊκή Δημοκρατία της Κίνας να θέσει το ζήτημα αυτό κατά την προσεχή επίσκεψη της αντιπροσωπείας τον Ιούνιο 1998[semigr ]

3. ζητεί από το Συμβούλιο και την Επιτροπή να αναλάβουν κάθε πρωτοβουλία, προκειμένου τα Ηνωμένα Έθνη να συγκροτήσουν χωρίς χρονοτριβή διεθνή εξεταστική επιτροπή με στόχο να αποκαλυφθούν τα δίκτυα, τόσο στην Κίνα όσο και στον υπόλοιπο κόσμο, που συνδέονται με το εμπόριο και την πώληση οργάνων θανατοποινιτών[semigr ]

4. καλεί την Επιτροπή και το Συμβούλιο να αναλάβουν τις απαιτούμενες πρωτοβουλίες σε διεθνές επίπεδο για την καθολική απαγόρευση του παράνομου και απάνθρωπου εμπορίου ανθρωπίνων οργάνων[semigr ]

5. επιβεβαιώνει την έντονη αντίθεσή του προς την ποινή του θανάτου και την αποφασιστική δέσμευσή του υπέρ της κατάρτισης από τα Ηνωμένα Έθνη ενός οικουμενικού μορατόριουμ των θανατικών εκτελέσεων[semigr ]

6. επαναλαμβάνει το αίτημά του προς τις αρχές της Λαΐκής Δημοκρατίας της Κίνας να καταργήσουν το ταχύτερο δυνατόν τη θανατική ποινή[semigr ] ζητεί από τις αρχές της Λαΐκής Δημοκρατίας της Κίνας, εν αναμονή της πλήρους και οριστικής κατάργησης της θανατικής ποινής, να ανακοινώνουν κάθε πληροφορία που αφορά τις θανατικές εκτελέσεις[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, καθώς και στις αρχές της Λαΐκής Δημοκρατίας της Κίνας και στον Γενικό Γραμματέα των Ηνωμένων Εθνών.
B4-0600, 0618, 0622, 0632, 0655 και 0667/98

Ψήφισμα σχετικά με τις θανατικές ποινές που απαγγέλθηκαν στην Ισημερινή Γουϊνέα

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την κατάσταση των ανθρωπίνων δικαιωμάτων στην Ισημερινή Γουϊνέα,

- έχοντας υπόψη τα προηγούμενα ψηφίσματά του υπέρ της καταργήσεως της θανατικής ποινής και υπενθυμίζοντας ότι έχει επανειλημμένως καταδικάσει τη δυνατότητα αφαίρεσης μιας ζωής βάσει δικαστικής απόφασης,

Α. συγκλονισμένο από την απόφαση του στρατοδικείου της Ισημερινής Γουϊνέας να καταδικάσει με συνοπτικές διαδικασίες 15 άτομα σε θάνατο και έναν απροσδιόριστο αριθμό ατόμων σε ποινές φυλακίσεως από 6 έως 26 ετών,

Β. λαμβάνοντας υπόψη ότι κατά τη διεξαγωγή δίκης εις βάρος 117 ατόμων της φυλής Bubi με την κατηγορία τρομοκρατικών ενεργειών, αποσχιστικών κινήσεων και προδοσίας, δεν τηρήθηκαν οι απαιτούμενες από ένα κράτος δικαίου ελάχιστες εγγυήσεις, όπως προκύπτει από τις δηλώσεις των συνηγόρων υπεράσπισης και τις πληροφορίες των αδέσμευτων μέσων ενημέρωσης,

Γ. καταδικάζοντας τις διώξεις που υφίσταται ο δυτικός Τύπος εκ μέρους των αρχών της Γουϊνέας καθώς και την απέλαση των δημοσιογράφων που παρακολουθούσαν τη δίκη,

Δ. εκφράζοντας τη λύπη του διότι η Ισημερινή Γουϊνέα δεν έχει πραγματοποιήσει καμιά πρόοδο προς τον εκδημοκρατισμό, αθετώντας τις διεθνείς δεσμεύσεις που η ίδια έχει αναλάβει και ιδιαιτέρως αυτές έναντι της Ευρωπαϊκής Ένωσης,

Ε. υπενθυμίζοντας ότι η εδραίωση της δημοκρατίας και του κράτους δικαίου όπως και ο σεβασμός των ανθρωπίνων δικαιωμάτων και των θεμελιωδών ελευθεριών αποτελούν τις θεμελιώδεις αρχές που καθοδηγούν τις εξωτερικές δράσεις της Ευρωπαϊκής Ένωσης,

1. απορρίπτει τις θανατικές καταδίκες που απαγγέλθηκαν εις βάρος 15 από τους κατηγορούμενους και ζητεί από τις αρχές της χώρας να μετατρέψουν τις θανατικές ποινές σε ποινές φυλάκισης και να αναθεωρήσουν όλες τις δίκες των 117 ατόμων της φυλής Bubi με τις ορθές διαδικασίες και παρουσία διεθνών παρατηρητών[semigr ]

2. απαιτεί από την Κυβέρνηση της Ισημερινής Γουϊνέας να προβεί χωρίς καθυστέρηση στα απαραίτητα διαβήματα για την εδραίωση του κράτους δικαίου, των δημοκρατικών ελευθεριών, του σεβασμού των ανθρωπίνων δικαιωμάτων και των δικαιωμάτων των μειονοτήτων[semigr ]

3. καλεί την Επιτροπή να επανεξετάσει τις σχέσεις συνεργασίας με την Ισημερινή Γουϊνέα εφόσον οι αρχές της χώρας αυτής δεν καθιστούν εμφανή τη βούλησή τους να προβούν σε εκδημοκρατισμό της χώρας[semigr ]

4. καλεί την Επιτροπή και το Συμβούλιο να εφαρμόσουν τη ρήτρα περί τηρήσεως της αρχής της δημοκρατίας στις σχέσεις της Ευρωπαϊκής Ένωσης με την Ισημερινή Γουϊνέα και να διακόψουν αμέσως τις δράσεις συνεργασίας με εξαίρεση την ανθρωπιστική βοήθεια[semigr ][semigr ]

5. καλεί την κυβέρνηση της Ισημερινής Γουϊνέας να θέσει τέρμα στις πρακτικές βασανιστηρίων και της ζητεί να προβεί το συντομότερο δυνατόν στην επικύρωση της Σύμβασης των Ηνωμένων Εθνών κατά των βασανιστηρίων[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα κράτη μέλη της Ευρωπαϊκής Ένωσης καθώς και στην κυβέρνηση της Ισημερινής Γουϊνέας.
B4-0409, 0411, 0412 και 0420/98

Ψήφισμα σχετικά με τη σύλληψη του ιταλού πολίτη Dino Frisullo στην Τουρκία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση των ανθρωπίνων δικαιωμάτων στην Τουρκία,

A. υπενθυμίζοντας ότι ο ιταλός πολίτης Dino Frisullo συνελήφθη στις 21 Μαρτίου 1998 στο Ντιγιαρμπεκίρ, λόγω της συμμετοχής του στις εορταστικές εκδηλώσεις των Κούρδων «Newroz» και διότι συμμετείχε σε διαδήλωση υπέρ των θεμελιωδών δικαιωμάτων του κουρδικού λαού,

Β. επισημαίνοντας ότι οι κατηγορίες περί «προκλήσεως εις διάπραξιν βιαιοπραγίας» δεν δικαιολογούνται από τη συμπεριφορά του κ. Dino Frisullo, η οποία εντάσσεται στο πλαίσιο της άσκησης των θεμελιωδών ελευθεριών συνάθροισης και έκφρασης της γνώμης,

Γ. επισημαίνοντας ότι στις εορταστικές εκδηλώσεις για το «Newroz» παρευρίσκοντο πολλοί πολίτες της Ευρωπαϊκής Ένωσης, καθώς και πολλοί βουλευτές και πολιτικά στελέχη,

Δ. εκφράζοντας την αγανάκτησή του για τη συμπεριφορά των τουρκικών δυνάμεων δημόσιας τάξης, κατά τις ανωτέρω εορταστικές εκδηλώσεις, οι οποίες προέβησαν αδιακρίτως στη σύλληψη πολλών ατόμων, αφού προηγουμένως σε πολλές περιπτώσεις τα κακοποίησαν αυθαιρέτως,

Ε. υπενθυμίζοντας τις διπλωματικές ενέργειες της Ιταλικής Κυβέρνησης για την άμεση απελευθέρωση του ανωτέρω ιταλού πολίτη,

ΣΤ. υπενθυμίζοντας στις τουρκικές αρχές τις δεσμεύσεις που ανέλαβαν υπογράφοντας τις ευρωπαϊκές και διεθνείς συμβάσεις σχετικά με τα ανθρώπινα δικαιώματα,

1. ζητεί από τις τουρκικές αρχές να προβούν στην άμεση απελευθέρωση του ιταλού πολίτη Dino Frisullo και υποστηρίζει το σχετικό αίτημα της Ιταλικής Κυβέρνησης[semigr ]

2. εκφράζει την έντονη αγανάκτησή του για τη συμπεριφορά των τουρκικών δυνάμεων ασφαλείας κατά τις ειρηνικές εκδηλώσεις του «Newroz»[semigr ]

3. ζητεί από την Τουρκική Κυβέρνηση να σεβαστεί τα θεμελιώδη ανθρώπινα δικαιώματα όπως προβλέπεται από τις διεθνείς συμβάσεις που έχει υπογράψει και η Τουρκία και, ειδικότερα, να εξασφαλίσει το δικαίωμα της γνώμης και της ελεύθερης έκφρασης[semigr ]

4. επιβεβαιώνει ότι ο πλήρης σεβασμός των θεμελιωδών ανθρωπίνων δικαιωμάτων αποτελεί ουσιαστική προϋπόθεση για την περαιτέρω συνεργασία μεταξύ Ευρωπαϊκής Ένωσης και Τουρκίας[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση και το Κοινοβούλιο της Ιταλίας και την Κυβέρνηση και το Κοινοβούλιο της Τουρκίας.